ডেয়ারডেভিলসের বিপক্ষে নারাইনের সর্বমোট বোলিং পরিসংখ্যান দাঁড়ালো ১২ ইনিংসে ২৩ উইকেট। আইপিএল’র কোনো দল হিসেবে এটা তার দ্বিতীয় সেরা সাফল্য। কিংস ইলেভেন পাঞ্জাবের বিপক্ষে তিনি সর্বোচ্চ ২৬টি উইকেট দখল করেছেন। ক্যারিয়ারে এ পর্যন্ত আইপিএলে ৮৬ ম্যাচে ২১১৩ রান খরচায় নারাইন ১০২ উইকেট দখল করেছেন। এর মধ্যে সেরা বোলিং পরিসংখ্যান ১৯ রানে ৫ উইকেট। ২০১২ সালে প্রথম আইপিএল মৌসুমে তিনি এই সাফল্য অর্জন করেছিলেন।